cyanic-selkie/wikianc huggingface dataset:
Magnus Lagabøte
«Lovforbedreren»
Tilnavnet «Lagabøte», det vil si «Lovforbedreren», fikk han fordi han «bøtte» på lovene i Norge. Først reviderte han de gamle landskapslovene, deretter ble en ny landslov, felles for hele landet, utarbeidet. Den ble vedtatt på tingene i årene 1274 (Landsloven) og 1276 (Byloven). Den ble også tillempet for Island og Færøyene. Under Magnus ble Hirdskrå (1277) utarbeidet og Jónsbók for Island. På 1200-tallet pågikk en håndfull stor lovgivinings- og kodifiseringstiltak i Europa: Frederik II med Liber Augustalis (1231, for Sicilia) og Jyske Lov (1241) samt lover for Aragón, Catalonia og Valencia. Bare Siete Partidas (1255, for Kastilla) og Magnus Lagabøtes lov var riksdekkende lover med virkning for både by og land. Jørn Øyrehagen Sunde skriver at Lagabøtes lovarbeid derfor er en «merkestein» i europeisk rettshistorie i middelalderen.
Adelen, riksembetsmennene og hirden fikk sine privilegier og plikter nøye definert i Hirdskråen. De øverste klasser innen hirden, lendmenn og skutilsveiner, fikk etter europeisk mønster titlene baron og ridder. Landsloven var den første av sitt slag i Norden, og Norge ble dermed det andre landet i Europa, etter Castilla, med en lov som gjaldt for hele riket. Tidligere hadde hver landsdel hatt hver sin landskapslov. Magnus Lagabøte sto også for den første Allmenningsloven, som bokstavelig la grunnen for vår tids offentlige territorium, frie områder til allmenn disposisjonsrett.
Bagdad
Etymologi
Navnet Bagdad er trolig av iransk opprinnelse. Det fins ulike teorier om navnets spesifike etymologi, men det er ikke enighet omkring det. Det mest pålitelige forslaget er at navnet er av middelpersisk avstamning og består av ordene Bhaga "Gud" og dād "gitt", som kan oversettes til "gudegitt" eller "Guds gave". På moderne persisk heter byen Baɣdād og på arabisk Baġdād. Et annet troverdig forslag er at navnet kommer fra middelpersiskens Bāgh-dād, "den gitte hagen".
Magnus Lagabøte
«Lovforbedreren»
Erkebiskop Jon Raude i Nidaros motsatte seg at Magnus også skulle gripe inn på kirkens område og revidere den kirkelige lovgivningen. Det oppsto en langvarig tautrekking mellom nasjonen på den ene og kirkens egenrådighet på den andre siden, som imidlertid endte med et forlik og et kompromiss, kalt «Sættargjerden», i Tønsberg 1277. Erkebiskopen lyktes i å sikre kirken et betydelig skattefradrag og større juridiske privilegier.
Litl-Mork
Litl-Mork er en liten bygd som ligger i Averøy kommune i Møre og Romsdal. Stedet ligger på sørsiden av Averøya, ca. 1 mil fra Kårvåg. Herfra kan man ta seg en tur over Kornstadkleiva, som er en fjellveg over fjellet fra Kornstad til Folland som ligger ved Kårvåg.
Lokalbank (allianse)
LOKALBANK, offisielt LB Selskapet AS (stiftet 20. august 2019 som LB Samarbeidet AS), er et norsk banksamarbeid som består av 10 frittstående sparebanker som tidligere var med i Eika Alliansen.
Magnus Lagabøte
Hindringer i Norden
Til tross for stabiliseringspolitikken i vest og innad i riket var forholdet til de nordiske naboland mer problematisk. Det uløste spørsmålet om Plogpenningsdøtrenes arv holdt seg, men en pragmatisk konge av Magnus' støpning styrte riket trygt fra krig med Danmark. På 1270-tallet forsøkte han å megle i tronstriden i Sverige, men vant ikke fram.
Nordtyske handelsbyer var misfornøyde med at Byloven av 1276 behandlet utlendinger på lik linje med nordmenn. Magnus styrte igjen inn i et kompromiss som tillot gjestende handelsmenn en viss form for immunitet i Norge fra 1278.
Nyvinninger
Med den aktive utenrikspolitikken som Magnus førte, ble det for første gang bygget opp et norsk diplomatisk apparat med sendebud og brevveksling og gaver til utenlandske fyrster og kongehus. Diplomatiet førte til framveksten av en gruppe språkmektige og skriveføre menn. En viktig person her ble Lodin Lepp.
Litl-Mork
Folk i Litl-Mork må til Bruhagen, Kårvåg eller Steinsgrenda for å handle, da det ikke er butikk på stedet.
Magnus Lagabøte
Nyvinninger
Det ble gjennomført en omfattende myntreform i 1270-årene. Etter nærmere 170 år med små ensidige pregninger, såkalte brakteater, gjeninnførte Magnus Lagabøtes penning som hovedmynt i norsk mynthistorie. For første gang ble det utgitt fraksjoner av penningen, kvartpenninger.
Litl-Mork
Nærmeste byer er Kristiansund og Molde.
Kodkodkatt
Kodkodkatt eller kodkod (Leopardus guigna) er et lite kattedyr i gruppen med amerikanske flekkede småkatter (Leopardus). Kodkod er stedegen for Chile og Argentina i Sør-Amerika, og det minste kattedyret i hele Amerika. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.
Arten står oppført som sårbar på IUCNs rødliste, men den har ikke blitt vurdert siden 20. april i 2014. Arten er oppført på CITES Appendix II, men lider under tap av habitat og økende fragmentering som følge av hogst, jordbruk og økende beitetrykk fra husdyr.
Bagdad
Geografi og klima
Bagdad ligger på en stor slette, og både sletten og byen deles i to av elven Tigris. Den østre halvdelen av byen kalles Risafa og den vestre kalles Karkh. Jorden byen er bygget på består av mye leire og er alluvial på grunn av at elven ofte flommer over sine bredder.
Bagdad er en av verdens varmeste byer. Den har korte, milde og regnfulle vintre samt veldig hete og lange somre, som varer over et halvår. I sommermånadene (juni–august) ligger middeltemperaturen på mellom 32 og 34,5 °C. Temperaturer på över 50 °C i skyggan har vært målt og om natten synker temperaturen sjelden under 24 °C. Om vinteren (desember–februar) ligger middeltemperaturen på mellom 10 og 12,5 °C. Minimumstemperaturen i januar er omkring 4 °C.
Sommerstid faller det ekstremt lite regn. Luftfuktigheten er generelt lav på grunn av byens lange avstand (mer enn 50 mil) fra nærmeste store vann, Persiabukten. Den største mengden nedbør kommer fra november til mars. Totalt bruker det ikke falle mer enn omkring 140 millimeter nedbør i løpet av året.
Historie
Byen ble grunnlagt 30. juli 762 som Madīnat as-Salām («Fredens by») av Abbasidekalifen Abou Giafar Al Mansur på plassen for en kristen by ved elven Tigris. Bagdad erstattet Damaskus som den muslimske hovedstaden i et imperium som strakte seg fra Nord-Afrika til Persia. Bagdad ble et ledende sentrum for utdannelse og handel. Noen kilder anslår at byen inneholdt en million innbyggere, men det er sannsynlig at det var betydelig færre. Mange eventyr i Tusen og en natt har sin bakgrunn fra denne perioden.
Bahá'u'lláh forkynte sin misjon for verden i Bagdad, i Ridván-parken under perioden 21. april–2. mai 1863, og er blitt et pilegrimsmål for bahaier.
Gulfkrigen i 1991 skadet Bagdad, spesielt transport-, kraft- og annen infrastruktur. Byen ble også tungt bombet under Irak-krigen i perioden mars-april 2003. Etter Saddam Husseins fall ble Bagdad okkupert av amerikanske tropper, og ble setet for et interrimstyre (Coalition Provisional Authority) som er ment å styre Irak frem till valget av en ny regjering.
Mutanabi-gaten
Mutanabi-gaten har blitt oppkalt etter dikteren Abul Tayyeb al-Mutanabi (915–965), som blant annet blir tillagt følgende sitat: «Når en løve viser tenner, bør du ikke tro at den smiler til deg».
Bokhandlerne i Bagdad skal ha holdt til i Mutanabi-gaten fra Det osmanske rike kontrollerte Bagdad fra 1500-tallet. Foruten forretningene er det et livlig utendørs bokmarked. Gaten er dessuten kjent for kafeer hvor diskusjonene går intenst.
Mer enn tyve personer døde og mer enn seksti ble såret av en selvmordsbombe i gaten 5. mars 2007.
Magnus Lagabøte
Død
I mai 1280 døde han 42 år gammel i Norge. Han lot seg begrave i Fransiskanerklosteret i Bergen. Tronfølgeren var Eirik Magnusson, kun 12 år gammel. Magnus Lagabøtes død ble, som ved faren Håkon Håkonssons død, et vendepunkt for den norske politikken både innad og utad i riket.
Magnus ble hovedperson i den siste kongesagaen som ble skrevet, Magnus Lagabøtes saga. Sturla Þórðarson forfattet den, men kun bevart i bruddstykker i Flateyjarbók.
Kodkodkatt
Taksonomi
Kodkod ble opprinnelig inkludert i slekten Felis da den først ble beskrevet, men senere flyttet til slekten Oreailurus. Nyere forskning viser imidlertid at også denne arten tilhører slekten Leopardus.
Biologi
Kodkod er en liten og kompakt katt med korte lemmer og tykk, busket hale. Hanner i nominatformen har en kroppslengde på cirka 42–49 cm (42–56 cm tigrillo), mens hunnen typisk måler cirka 39–45 cm (37,4–51 cm tigrillo). I tillegg måler halen 19,5–25 cm. Vekten ligger på 1,5–3 kg (hann 1,7–3 kg, hunn 1,3–2,1 kg tigrillo), avhengig av kjønn. En nordlig og en sørlig underart anerkjennes, hvorav den sørlige (nominatformen) er fysisk noe mindre i snitt, men klarere i fargene.
Pelsen har en gråbrun eller blekbrun til rødbrun grunnfarge og er dekket av tette sorte prikker (ikke rosetter). Undersiden er blek, men prikket. Sorte individer, noe som skyldes melanisme, forekommer også, noen ganger med mahogany-brune lemmer der markeringene synes godt. Hodet er lite og rundt, med tydelige kinnstriper, øyenbrynmarkeringer og prominente mørke striper under øynene. Ørene er relativt små og ganske runde i formen, med sort bakside med en hvit flekk sentralt plassert. Den buskete halen er ringlet med sorte markeringer.
Kodkodkatten har begrenset utbredelse og arten er ikke særlig tallrik, selv om forskere i samarbeid med IUCN i 2014 estimerte totalbestanden til omkring NaN voksne individer. Populasjonen er imidlertid både fragmentert og synkende. Arten lever i de sørlige Andesfjellene, i det sørlige og sentrale Chile, og i svært begrenset omfang i tilstøtende områder i Argentina. I juli 2022 ble en svart kodkod, en svært sjelden katt fra Patagonia, fanget på kamera for første gang.
Hunnen går drektig i 72–78 dager og føder typisk 1–3 unger. Levetiden er opp mot 11–14 år i fangenskap.
Inndeling
Inndelingen følger IUCN/SSC Cat Specialist Group.
U2 (andre betydninger)
U2 kan ha flere betydninger:
Speilets tale – dikt av Inger Hagerup
Speilets tale – dikt av Inger Hagerup er et musikkalbum med Marit Mathiesen, utgitt i 1992.
Maury Show
Maury Show (tidligere kjent som The Maury Povich Show) er et amerikansk talkshow hvor Maury Povich har opptrådt som verten gjennom alle sesongene. Programmet ble første gang vist på tv i 1991 og har vart 19 sesonger. Programmet blir ofte sammenlinget med The Jerry Springer Show, hvor Jerry Springer er vert.
Programmet dreier seg i hovedsak om skandaler, dysfunksjonelle mennesker, og temaer om mennesker med ekstrem overvekt, rare fobier, tenåringer med diverse problemer som inkluderer sex, graviditeter, stoffmisbruk, utroskap, farskapstester og flittig bruk av løgndetektortester. Programmet har mottatt sterk kritikk fra flere hold.
Blant gjester har vært Chris Crocker, en svært ivrig fan av artisten Britney Spears; Jessica Gaude, «verdens mest overvektige barn»; samt en tenåring, Victoria, som sammen med Chris Crocker fikk rekordhøye seerantall på nettsiden YouTube med over 4 millioner seere.
Siw Erixon
Siw Erixon eller Siv Erixon (født 30. mars 1957) er en svensk skuespiller.
Motorsport
Motorsport er all motorisert sportsvirksomhet, det vil si bilsport, motorsykkelsport, snøskutersport, motorbåtsport og motorflysport.
Det er to typer løp, de som kjører rundt en løype eller bane flere ganger som for eksempel Formel 1 og de som starter et sted og følger en løype til et annet som for eksempel Rally Dakar løpene. Disse løpene kan være i flere etapper.
Historie
Det første løpet ble arrangert av en fransk avis, Le Petit Journal, i 1894, det gikk fra Paris til Rouen og tilbake. Den raskeste bilen var en dampdrevet De dion-bouton kjørt av Jules-Albert de Dion og på andreplass kom den raskeste bensindrevne bilen en Peugeot kjørt av Albert Lemaître.
Etter at billøp på åpne veier ble forbudt måtte man begynne å kjøre på lukkede baner. Aspendale Racecourse i Australia var verdens første spesialbygde motorsportbane og første løp ble arrangert i 1906.
Bilsport
Utdypende artikkel: Bilsport Baneløp kan være rundbaneløp hvor man kjører et bestemt antall runder eller utholdenhetsløp hvor man kjører flest mulig runder innen en tidsgrense som for eksempel 24-timersløpet i Le Mans. Banene kan være faste baneanlegg eller gatebaner. Bilene kan variere fra ombygde personbiler til spesialbygde formelbiler. Racing er blant de mest betydningsfulle typene bilsport, siden det er her de fleste bilprodusentene konkurrerer på verdensbasis. Man har også Dragracing hvor man på en rett bane fra stående start kjører så raskt som mulig. I USA er ovalbaneløp som NASCAR meget populære.
Det foregår også billøp i terrenget eller på avstengte veier, Rally blir oftest kjørt på avstengte veier.
Det er ikke bare spesialbyggede biler og ombygde personbiler som benyttes i bilsport men også buggyer, traktorer, gressklippere, picuper og lastebiler blir bygget om for løp. Lastebiler har egen klasse i Rally Dakar og kjøres på bane i Truck racing.
Motorsykkelsport
Utdypende artikkel: Motorsykkelsport
I motorsykkelsport er som i bilsport de fleste grenene løp på bane. Roadracing kjøres på asfaltbaner men det kjøres også løp på grus (speedway og motocross), is (Isracing) eller i terrenget (enduro). Det arrangeres ferdighets løp som trial og også utholdenhetsløp for motorsykler. En nyere sport for motorsykkel er supermotard som er en kombinasjon av motocross og roadracing.
Båtsport
Utdypende artikkel: Båtsport
Motorbåter brukes til å konkurrere i både i innsjøer og til sjøs. Der er tre konkurransegrener: offshore racing, rundbane og vannjet. Offshore kjøres på åpent hav mellom to punkter og med store V-skrogsbåter eller katamaran båter med kraftige motorer på opptil 750 hk og en toppfart på over 90 knop.
Rundbane kjøres med mindre båter i forskjellige motor-klasser og skrogtyper. Ofte på innsjøer men også på elver eller i indre havner.
Vannjet deles inn i to hovedtyper, jetski (ståjet) og runaboat (sittejet) og kjøres på rundbaner med røde (høyresving) og gule (venstresvinger) rundingsbøyer.
Flysport
Utdypende artikkel: Aerobatikk
Luftkappløp er konkurrerer over en fast bane, hvor vinneren enten flyr på korteste tid, den som fullfører med flest poeng, eller som kommer nærmest en tidligere estimert tid.
I Norge
Motorsport i Norge styres av to forbund. Norges Bilsportforbund for bilsport og Norges Motorsportforbund for resten. Norsk bilsport har i alle disse årene vært, og er fortsatt, organisert gjennom Det internasjonale bilsportforbundet (FIA), KNA startet dette og senere kom NAF og NMK med i 1932 MA. Nevnden for Automobilsport kom i 1932, mens man i 1984 tok man navnet Norges Bilsportforbund. KNA sammen med NAF har i dag en bemyndigelse fra FIA til å håndheve internasjonale regler for Touring delen med bil i Norge. Motorsykkelsporten startet i 1916 da Norsk Motorcycle-Club ble stiftet. Dette skiftet etter hvert navn til Norsk Motor Klubb da avdelingene og ønske å bedrive bilsport. NMK søkte i 1977 om å få motorsykkelsporten inn i Idrettsforbundet og NMK stiftet da sammen med de andre motorsykkelklubbene Norges Motorsykkelforbund. I 2001 ble Motorsykkelforbundet slått sammen med Båtsportforbundet, og man fikk dagens Motorsportsforbund.
Bil
Utdypende artikkel: Bilsport
Motorsykkel
Utdypende artikkel: Motorsykkelsport
Båt
Utdypende artikkel: Båtsport
Snøskuter
Utdypende artikkel: Snøskuter
Racerbaner
Utdypende artikkel: Racerbane
Svenske baner
Noen utvalgte svenske baner:
Danske baner
Noen utvalgte danske baner:
Fartsrekorder
I tillegg til ulike konkurranser, omfattes også fartsrekord generelt som motorsport og administreres av de samme organisasjonene. I fartsrekordforsøkene er målet å tilbakelegge en spesifisert distanse med høyest mulig hastighet. For korte enveisforsøk kreves to kjøringer i motsatte retninger, disse må gjennomføres innen en time.
Rekkorder:
Ungdoms-VM i fotball for menn 1954
Ungdoms-VM i fotball for menn 1954 ble arrangert i Vest-Tyskland i 1954. Turneringen var for europeiske U18-landslag, samt at Argentina var invitert.
Kortbaneløp på skøyter under Vinter-OL 2010 – 1000 meter kvinner
Kvinnenes 1000 meter i kortbaneløp på skøyter under Vinter-OL 2010 ble arrangert på Pacific Coliseum i Vancouver i Canada den 17. og 20. februar. Regjerende olympisk mester på distansen var Jin Sun-yu fra Sør-Korea.
Eksterne lenker
Шорт-трек на зимових Олімпійських іграх 2010 — 1000 м, Чоловіки
Nattkatt
Nattkatt (Leopardus geoffroyi) er en monotypisk art i gruppen amerikanske flekkede småkatter (Leopardus) og tilhører kattefamilien (Felidae). Den er trolig den vanligste ville kattearten i Sør-Amerika. Arten har kun 18 kromosompar, i likhet med de andre artene i ozelotlinjen. Det normale for katter er 19 kromosompar.
Etymologi
Nattkattens vitenskapelige navn ærer den franske zoologen Etienne Geoffroy Sait-Hilaire, som identifiserte den som en egen art på 1800-tallet.
Taksonomi
Tidligere regnet man med fire underarter til nattkatten, men dette var basert på morfologiske forskjeller i pelsens eksteriør, som farge og prikkmønster. Variasjonen er imidlertid klinisk og henger sammen med breddegraden i utbredelsen, snarere enn distinkte grupper. Underartene er derfor ikke gyldige og arten må regnes som monotypisk. Nattkatt ble tidligere regnet til gruppen søramerikanske småkatter (Oncifelis).
Biologi
Nattkatten kan minne om en muskuløs og slank rasekatt med et normalt stort hode og ganske flatt skalletak. Kroppslengden utgjør 42–66,5 cm, samt en hale som måler 24–40 cm. Skulderhøyden utgjør 15–22,5 cm. Hannen blir større enn hunnen og veier typisk 3,8–5,8 kg, mens hunnen gjerne veier 3–4,2 kg. Størrelsen kan imidlertid variere ganske mye i artens utbredelse
Pelsen har tette solide sorte prikker (ikke rosetter) på kroppen, enten med sølvgrå, okergul eller rødbrun grunnfarge. Også sorte former (melanisme) er kjent, spesielt i skogs- og våtmarksområder. Prikkmønsteret går over til horisontale striper i brystet og på nedre del av lemmene, mens halen er tett ringlet. I brystet er den tilnærmet hvit. Både grunnfargen og prikkmønsteret varierer mellom individene, herunder også størrelsen på prikkene.
Nattkatten er utbredd i det sørøstlige Bolivia, Paraguay og Argentina øst for Andesfjellene, samt fra Sør-Brasil (sør for cirka 30°S) og Uruguay hele veien sørover til Magellanstredet i Chile, fra havnivå og opp til NaN. Den trives i flere ulike habitat, men er oftest å se på pampasen og i krattskog.
Nattkatten er på topp i næringskjeden og ernærer seg på små gnagere, øgler og insekter, av og til også på frosker og fisk. Katten er skumrings- og nattaktiv og lever solitært utenom i paringstiden. Den er dessuten en ypperlig svømmer og god treklatrer, hvor den ofte hviler på dagtid.
Forsøk på domestisering og paring med huskatter har ikke ført fram.
Inndeling
Inndelingen følger IUCN/SSC Cat Specialist Group.
Munksgaards Forlag
Munksgaards Forlag var et av Danmarks ledene forlag. Det ble etablert i 1917 av Ejnar Munksgaard og Otto Levin. Forlaget holdt først til                               på Åboulevarden, men flyttet 1924 til Nørregade, og ble da i realiteten forlag og bokhandel for Københavns Universitet.
Munlksgaard utga flere viteskapelige tidsskrifter, spesielt innen medsin og tannlegevitenskap. Forlaget ble også utgiver for Det Kongelige Danske Videnskabernes Selskab og Vitenskapsakademiet på Island som resulterte i monumentale kildeutgaver av Islandske hådskrifter.
Lokalbank
Lokalbank kan vise til:
Jolki novyje
Jolki novyje (originaltittel: Ёлки новые) er en russisk film fra 2017.
Poslednij bogatyr
Poslednij bogatyr (originaltittel: Последний богатырь) er en russisk film fra 2017, regissert av Dmitrij Djatsjenko.
Handling
I Belogorje, en parallell versjon av Kyivriket, jakter trollkvinnen Varvara på Aljosja Popovitsj som hun mener kan være verdens siste Bogatyr. Men heksen forsteiner ham, og kaster ham i havet, hvor hundrevis av andre ofre allerede ligger. I det moderne Moskva er Ivan Najdjonov en ung foreldreløs som tjener penger på å være en bedrager. Han påstår å være en klarsynt som kan helbrede klienter. Ivan begynner imidlertid å tvile på livsvalgene sine, etter at han blir bedt om å kurere en gutt som ligger i koma. En dag, når man må flykte fra en klient, havner Ivan mirakuløst i Belogorje. Denne magiske verdenen er bebodd av russiske eventyr-figurer og andre skapninger. En vismann dukker opp, og påstår at Ivan er den tapte sønnen til Ilja Muromets som de ikke har sett på mange år.
Hvis Ivan virkelig er sønnen til Ilja Muromets, kan han bruke sverdet til å gjenopprette kraften etter de overlevende magiske skapningene - og deretter reise hjem. Baba Jaga blir også tatt til fange og kastet i samme fangehull. Dette gjorde imidlertid med vilje: hun tok med seg Vasilisa den vise i form av en frosk, som enkelt løslater alle fangene. Kosjtsjej, Baba Jaga og Vasilisa bestemmer seg for å ta med seg Ivan for å finne igjen sverdet. Når de rømmer fra fangehullet, verver de også havmannen Vodjanoj for å hjelpe dem.
De vestlige Tatrafjellene
De vestlige Tatrafjellene (slovakisk Západné Tatry; polsk Tatry Zachodnie) er en del av Tatrafjellene, som igjen er en del av Karpatene på grensen mellom Polen og Slovakia. Fjellene grenser til Høye Tatra i øst. I Slovakia ligger de delvis i de tradisjonelle regionene Liptov og Orava.
Geologi og økologi
De vestlige Tatrafjella er verneområde innen Tatranský národný park i Slovakia og Tatrzański Park Narodowy i Polen.
Miljøfyrtårn
Miljøfyrtårn er et miljøledelsessystem for offentlige og private virksomheter som ønsker å dokumentere sin miljøinnsats. Ordningen har til hensikt å heve miljøprestasjon i små og mellomstore bedrifter og offentlige virksomheter. Bedrifter eller virksomheter som oppfyller definerte bransjevilkår kan sertifiseres som miljøfyrtårn.
Stiftelsen Miljøfyrtårn
Stiftelsen Miljøfyrtårn ble dannet 13. november 2003. Stiftelsen drifter programmet fra sin administrasjon i Kristiansand.
Stiftelsen utvikler og forvalter den nasjonale miljøsertifiseringsordningen Miljøfyrtårn. Stiftelsen ble etablert i 2003 og er en nasjonal miljøsertifiseringsordning driftet av Stiftelsen Miljøfyrtårn i Kristiansand. En Miljøfyrtårnvirksomhet driver arbeid med miljøtiltak i hverdagen. Virksomhetene må dokumentere og oppfylle både lovbestemte krav og krav pålagt av Miljøfyrtårns sertifiseringsordning. Kravene omfatter miljøaspektene energi, avfall, transport, innkjøp og arbeidsmiljø. Virksomheten skal gjennomføre tiltak for å skape en mer miljøvennlig drift og godt arbeidsmiljø. Miljøfyrtårn har utviklet krav for 72 ulike bransjer i offentlig og privat sektor. Sertifikatet tildeles etter en uavhengig vurdering foretatt av kommunenes utnevnte sertifisør. Det leveres årlige miljørapporter, og virksomheten må resertifiseres hvert tredje år.
Sertifikatet er anerkjent av myndighetene ved offentlige innkjøp, og per 1. juli 2014, er over 5,000 virksomheter i Norge sertifisert Miljøfyrtårn. I 2000 vant Miljøfyrtårn Best Social innovation-award fra det britiske Institute for Social Invention i London.
Historikk
Miljøfyrtårn har sitt utspring i Kristiansand kommune og prosjektet Bærekraftige lokalsamfunn (initiert og støttet av Statens forurensningstilsyn (SFT). Prosjektet var en konkret oppfølging av Rio-konferansen i 1992 og Oslo-konferansen om bærekraftig produksjon og forbruk i 1995.
Miljøfyrtårn fikk sin begynnelse i 1996, da Kristiansand kommune satte i gang tiltak i samarbeid med private bedrifter i ulike bransjer. I 1997 startet Kristiansand kommune å markedsføre Miljøfyrtårn på landsbasis, og spredde etter hvert prosjektet til en rekke kommuner over hele landet. I 1999 gav SFT driftstilskudd til Miljøfyrtårn - 332,000 kroner. Dette muliggjorde en videre nasjonal satsing dette året. Våren 1999 utarbeidet en arbeidsgruppe sammensatt av SFT, GRIP, Næringslivets Hovedorganisasjon (NHO) og Kristiansand kommune et forslag til hvordan Miljøfyrtårn kunne utvikles til et nasjonalt program. September 1999 ga MD sin støtte til programmet, og Miljøfyrtårn ble lagt inn i forslag til statsbudsjett. Da Statsbudsjettet for år 2000 ble vedtatt var Miljøfyrtårn innlemmet som et statlig program.
Miljøfyrtårn-programmet ble etablert som et nasjonalt program med støtte fra Miljødirektoratet (MD), i første omgang som et 3-årig prosjekt. 23. februar 2000 ble det opprettet en nasjonal styringsgruppe bestående av Næringslivets Hovedorganisasjon (NHO), Handels- og Servicenæringens Hovedorganisasjon (HSH), Kommunenes Sentralforbund (KS), GRIP og Kristiansand kommune. (Siden trådte Landsorganisasjonen i Norge (LO) og Bedriftsforbundet inn i styringsgruppen). Den nasjonale styringsgruppen ledet den faglige og strategiske utviklingen av programmet, mens Miljøfyrtårn administrativt og juridisk var en del av Kristiansand kommune. Direktør i GRIP, Eva Britt Isager, var leder i den nasjonale styringsgruppen.
24. mai 2000 ble Miljøfyrtårn-programmet offisielt åpnet i Bodø av statssekretær i Miljøverndepartementet Stein Lier-Hansen.
I 2001 og 2002 ble det tatt initiativ til, og etablert formelt samarbeid med blant annet Statens nærings- og distriktsutviklingsfond (SND) og Det Norske Veritas (DNV). I 2002/2003 ble det etablert samarbeid med de øvrige akkrediterte sertifiserings-selskapene gjennom Forum for Miljøsertifisering og Miljømerking (FMM). Gjennom FMM samarbeider Miljøfyrtårn-programmet i tillegg med Stiftelsen Miljømerking i Norge (Svanemerket) og Debio (Ø-merke for økologisk mat). I 2003 ble det inngått en samarbeidsavtale med Grønt Punkt (Tidligere "Materialretur AS").
Miljøfyrtårn-programmet ble høsten 2002 evaluert av Miljøverndepartementet. Resultatet ble videreføring av programmet ved hjelp av tilskudd over statsbudsjettet. Stiftelsen har drevet uten statsstøtte siden 2007.
Fra 1. januar 2003 ble prosjektet en nasjonal miljøsertifiseringsordning driftet av Stiftelsen Miljøfyrtårn med hovedsete i Kristiansand. Professor Kari Djupdal fra Handelshøgskolen i Bodø, disputerte 4. desember 2013 fra sin doktorgradsavhandling og undersøkte i hvilken grad miljøfyrtårnsertifisering hadde innvirkning på private bedrifter.
Eindhoven Kemphanen
Eindhoven Kemphanen er en profesjonell ishockeyklubb fra Eindhoven i Nederland. Den spiller i Nordsjøen Cup (tidligere kalt Eredivisie), som er den høyeste divisjon i Nederland og Belgia.
Lagets hjemmekamper spilles på Ijssportcentrum Eindhoven.
Chris Crocker
Chris Crocker (født 7. desember 1987) er en amerikansk internettkjendis, blogger og artist. Crocker ble internasjonalt kjent i september 2007 etter at han la ut en video med tittelen Leave Britney Alone på internettsiden YouTube hvor han ber media om å slutte å kritisere Britney Spears. Videoen oppnådde et seerantall på over fire millioner i løpet av to dager. Crocker har siden opptrådt på Maury Show. Videosnutten har blitt kritisert for å være fabrikkert, men Crocker påstår fremdeles at videoen er helt legitim og presenterer hans sanne følelser overfor Britney Spears.
Kim Yong-suk
Kim Yong-suk (født 12. juni 1979 i Pyongyang) er en nordkoreansk tidligere kunstløper som konkurrerte i singel. Hun representerte landet sitt under Vinter-OL 2006 i Torino, der hun kom på 27.-plass.
Idrettskarriere
På nasjonalt nivå vant Kim det nordkoreanske mesterskapet i kunstløp i 2001, 2003, 2004, 2005, 2006 og 2007.
Hun kom på fjerdeplass i Asiatiske vinterleker 2003, og vant Triglav Trophy i 2004. I 2005 kom hun på andreplass i Karl Schäfer Memorial. Hun representerte Nord-Korea under Vinter-OL 2006, der hun kom på 27.-plass.
Ebrauc
Ebrauc er det konstruerte navnet for et brytonsk kongedømme i sub-romersk Britannia som var sentrert i byen York i nordlige England. Denne byen hadde da det brytonske navnet Caer Ebrauc i henhold til Nennius' Historia Britonum. Det er avledet fra det romerske navnet Eboracum. På moderne walisisk er det fortsatt kalt for Efrog.
Ved slutten av romersk styre mener en del historikere at byen kan ha opplevd en blomstringstid som hovedstaden i et uavhengig rike, skilt fra et større «kongedømme i nord», kanskje i tiden rundt 470. Området er kjent for britonerne som Deifr i betydningen «vannene», (muligens i betydningen at det lå ved kysten eller på grunn av de mange elvene) kan ha vært en del av dette kongedømmet. Det er bedre kjent som det senere angliske kongedømmet Deira.
Walisisk poesi fra denne perioden har indikert at de innfødte britonerne av hva skaldene kalte «det gamle nord» eller Yr Hen Ogledd var katastrofalt vanskelig og hadde en større tendens til å slåss seg imellom enn å stå opp mot deres felles fiender. Om den historiske kongen i nord, Peredur ab Eliffer, hersket i York (se Peredur), da varte uavhengigheten for dette kongedømmet ikke lenge.
I 573 dro denne Peredur og hans bror Gwrgi til krig mot hæren til en annen konge i nord kalt for Gwenddoleu ap Ceidio og de seiret i slaget ved Arfderydd (dagens Arthuret i Cumberland, i dag Cumbria). Myrdin, den opprinnelige figuren Merlin, trollmannen fra mytene om kong Arthur, skal ha vært en av de få overlevende. Det ble en pyrrhosseier for disse nordlige krigsherrene, i henhold til Annales Cambriae (Annalene fra Wales), da de ble drept syv år senere da deres svekkede styrker bevegde seg mot anglerne i Bernicia. Det var imidlertid anglerne i Deira som til sist erobret og overtok regionen.
Kontrollen over Ebrauc gikk kortvarig tilbake til de innfødte bretonerne under kong Cadwallon ap Cadfan av Gwynedd som erobret området og byen etter slaget ved Hatfield Chase i oktober 632 hvor hans rival Edwin av Northumbria ble drept. Tre år senere ble Cadwallon jagd av Oswald av Bernicia etter slaget ved Heavenfield, og anglernes kontroll ble gjenopprettet.
T.I.
Clifford Joseph Harris jr. (født 25. september 1980 i Atlanta, Georgia) er en amerikansk rapper som er bedre kjent under sitt rappernavn T.I. og sitt alter ego T.I.P.. Han har solgt til platina i USA og er den 12. rikeste rapperen etter at han tjente over 16 millioner dollar i 2006.
Han ble først kjent under navnet Tip, som ble misforstått for Chip. T.I. begynte derfor å stave navnet sitt T.I.P. Da han skrev under for Arista Records, forandret han navnet til sitt nåværende T.I. I 2001 utga han albumet I'm Serious, som solgte 268,000 eksemplarer, noe som skuffet Arista Records, og han ble sparket fra plateselskapet. T.I. stiftet da Grand Hustle Records som han nå er nestleder for. I 2003 utga T.I. sitt andre album; Trap Muzik, med blant annet singelen «Rubberband Man», som kom på 30.-plass på Billboard. I 2004 fulgte han opp med albumet Urban Legend hvor spesielt den Swizz Beatz-produserte singelen «Bring 'Em Out» ble populær. Albumet solgte til platina i USA med 1,3 millioner solgte album.
I 2006 utkom albumet King med blant annet Grammy-vinneren «What You Know» og «Bankhead». Det har hittil solgt 2 millioner verden over. T.I. deltok også på remiksen av «We Fly High» og «Make It Rain», som begge ble svært populære i 2006. Han deltok også på Justin Timberlake-singelen «My Love», som fikk en Grammy Award for beste samarbeid i 2006.
I 2008 utga T.I. sitt sjette studioalbum. Paper Trail. Dette ble hans største kommersielle suksess så langt. Albumet inkluderer singlene «Whatever You Like» og «Live Your Life». Det har solgt to millioner i USA.
Lesotho under OL
Lesotho deltok første gang i olympiske leker under Sommer-OL 1972 i München, men deltok ikke under Sommer-OL 1976 i Montréal. De var tilbake under Sommer-OL 1980 i Moskva, og har deltatt i samtlige påfølgende sommerleker. De har aldri deltatt i vinterlekene. Leshoto har aldri vunnet noen medalje.
Gulf Air Flight 072
Gulf Air Flight 072 var en flystyrt som fant sted 23. august 2000. Flyet, et Airbus A320 på vei fra Kairo i Egypt til Bahrain, styrtet like før landing i Bahrain. Flyet sirklet rundt flyplassen, men klarte ikke dette, og kapteinen ble så desorientert i forhold til hvor flyet befant seg. Kapteinene så også bort fra advarsler fra flyet, og flyet styrtet i Den persiske gulf etter disse feilene. Alle de 143 om bord omkom i flystyrten.
Aethiora
Aethiora er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, lange og tynne trebukker, gråbrune med mørkere tegninger. Antennene er lange og tynne, pronotum gjerne lengre enn bredt, trapesformet. Dekkvingene er lange og smale, parallellsidige eller litt tilsmalnende bakover, med rettvinklede "skuldre".
Utbredelse
Arten er utbredt i Australia.
Systematisk inndeling
Slektslisten følger.
MS «Concordia»
MS «Concordia» var et stykkgodsskip med lasteevne 8985 dødvekttonn som ble bygget av Burmeister & Wain i København i Danmark for Skjelbreds Rederi AS i Kristiansand. Byggeåret var 1940.
Ved krigsutbruddet den 9. april 1940 var skipet enten fremdeles ved verksted eller et sted i området Norge-Danmark. Skipet var utsatt for angrep en eller flere ganger under andre verdenskrig ifølge muntlige kilder.
Skipets historie under krigen 1940-45 er bare delvis kjent. Det berettes om to angrep på skipet i skandinavisk område, den 18. november 1942 på en tur fra Moss til Bremen og ved verksted i Sandefjord den 2. april 1945.
Både beretninger og skriftlige kilder er litt motstridende. Etter krigen gikk skipet i ordinær fart for rederiet frem til 1956-58 (omtrentlig). Samtidig med at rederiet bygget MS «Truth» som var et større skip, ble MS «Concordia» solgt til et rederi i Hellas.
Før leveringen til kjøperen lå skipet ved verksted på Bredalsholmen i Kristiansand. Skipet ble levert i Hellas og ført av skipets daværende kaptein Torleiv Torkildsen fra Kristiansand på den siste turen med norsk flagg.
Modell av skipet er oppbevart i kontorbygget hvor rederiet tidligere holdt til, Østre Strandgate 29 i Kristiansand.
Jøtulstreiken
Jøtulstreiken var en arbeidskonflikt ved A/S Jøtul i Oslo i 1976. Konflikten startet 12. februar og varte i vel fem uker. Den omfattet 340 jern- og metallarbeidere ved bedriften.
I utgangspunktet dreide konflikten seg om bedriftsledelsens behandling av en oppsigelsessak. Men siden det dreide seg om en «ulovlig» streik på siden av det etablerte fagforeningsapparatet utviklet den seg også til en strid innad i fagbevegelsen.
Streiken resulterte i store avisoppslag. Det var flere grunner til medieoppmerksomheten: Konflikten fant sted i det DNA-dominerte Oslo Jern- og Metallarbeiderforbunds midte, men med kjente AKP-ere i ledelsen. Mange innvandrere deltok aktivt, også i streikeledelsen. De streikendes krav var dessuten grensesprengende: De forlangte bedriftsledelsen avsatt!
Bakgrunnen for streiken
Klubben ved bedriften hadde radikale tradisjoner. De hadde ofte tatt strid med eierfamilien Gahr som satt på aksjene i A/S Jøtul.
Denne gangen var opptakten til konflikten behandlingen av en oppsigelsessak. En jugoslavisk arbeider hadde i desember året før kommet i krangel med en formann, en sak som endte med at arbeideren mista jobben. Jøtulklubben mente han var usaklig oppsagt, og med forbundet og LOs juridiske kontor i ryggen hadde de tatt ut forliksklage. Selve oppsigelsessaken ble etter hvert løst ved forlik. Han fikk jobben tilbake.
Men under behandlingen av denne saken i Oslo Forliksråd 11. februar dukket det opp en overraskelse. På møtet trakk Jøtuls disponent fram en navneliste: 23 ansatte hadde skrevet under på at de ikke ville jobbe sammen med den oppsagte. To formenn hadde hjulpet disponenten å samle navnene på lista, bak ryggen på de tillitsvalgte.
Disponenten var fra før omstridt. Han hadde tidligere vært arbeider og klubbformann, før han ble nestkommanderende for direktøren. Mange arbeidere hadde fått merke at han kunne være hard i behandlinga av folk. Eller som det heter i bedriftens historiebok; «en krevende leder».
Nå reagerte klubbstyret kontant på disponentens utspill med navneliste. De oppfattet det som et forsøk på å hindre klubben i å opptre samlet og solidarisk.
Organiseringen
Arbeiderne i støperiet og pussehallen ved Jøtul i Enebakkveien la ned arbeidet straks de fikk høre om disponentens liste. Dagen etter – fredag den trettende – var det sit-down-aksjon på Jøtul fra kl. 13. Nå var også emaljeavdelingen og monteringsavdelingen på Grønvold med. Det ble fattet enstemmig vedtak: Streik til disponenten har bedt om unnskyldning!
I ledelsen for Jern og Metalls Avdeling 1 i Oslo var man aktive for å få den «ulovlige» streiken under kontroll. På et felles klubbmøte 18. februar kom det forslag fra forbundet om å gjenoppta arbeidet i 12 timer «for å komme i forhandlingsposisjon». Forslaget ble avvist med 116 mot 99 stemmer.
Foran klubbmøte neste dag var frontene steile. Bedriftsledelsen hevdet at fortsatt streik kunne bety nedlegging av deler av virksomheten: 80 mann kunne miste jobben. De streikende hadde nå valget mellom å gjenoppta arbeidet uten å ha oppnådd noe, eller trappe opp. På møtet la Marit Engh fram forslag om full streik. Hun var AKP-er. Hun var en av bare ni jenter blant menn. Forslaget hennes ble møtt av en skog av oppstrakte hender som stemte for streik. Nå var kravet at både disponenten og de to formennene med navnelista skulle vekk fra arbeidsplassen.
De streikende organiserte seg med tanke på at streiken kunne bli stemplet – og dømt – ulovlig. Klubbstyret trådte til side. De streikende valgte en bred streikekomite. AKP-eren Kjell Gjerseth ble leder.
Streiken ble stramt organisert, og en stor del av de streikende var aktive: Det ble samlet støtte til streiken. Det ble drevet informasjonsarbeid. Det ble gitt ut streikeavis. To ganger i uka var det streikemøte. På møtene ble utviklingen diskutert i gruppediskusjoner blant de streikende. Familiene ble trukket med.
De streikende fikk låne lokalene til Heismontørenes Fagforening i Folkets Hus som streikekontor. Heismontørene hadde selv nylig vært i en lengre konflikt.
Streikestøttekomiteene
Siden aksjonen var «ulovlig», fikk ikke de streikende økonomisk støtte fra eget forbund. Til gjengjeld kom det mye støtte fra annet hold. Over hele landet ble det samlet inn penger. Mer enn 885 000 kroner kom inn på de fem streikeukene.
Om lag 500 000 kom fra et nett av streikestøttekomiteer, en form for organisering AKP(m-l) hadde initiert. Ulike fagforeningsbevilgninger utgjorde nærmere 100 000, arbeidsplassinnsamlinger om lag 50 000. Fra ulike miljøer ved Universitetet i Oslo kom det 60 000.
Innsamlingene i regi av streikestøttekomiteene kom til å bli avgjørende. Streikekassa gikk ikke tom.
Forhandlinger, opptrapping, seier
Konflikten utviklet seg snart til en dragkamp mellom Jøtularbeidernes streikekomite og ledelsen i Oslo Jern og Metall, om hvem som skulle ha initiativet og den reelle ledelsen i streiken. Til slutt endte dette i et slags kompromiss: De streikende skulle ta et opphold i streiken, slik at man kunne forhandle «lovlig» for å få gjennom kravene.
På morgenen tirsdag 16. mars stemplet derfor dagskiftet inn på alle avdelinger. Det var vedtatt en dags streikepause, mens forhandlingene pågikk. Men resultatene uteble. Onsdag 17. mars var det igjen full streik. Nå lå det også an til opptrapping. Blant Oslos 18 000 jern- og metallarbeidere ble det planlagt en times sympatistreik på mandagen.
Det ble ikke nødvendig. Lørdag 20. mars kom det femte nummeret av de streikendes avis med nyheten: Disponenten har sagt opp! Etter streikemøte dagen etter kunne de også slå fast at en av de to formennene forlot bedriften. Den andre beklaget nå sin opptreden overfor klubben.
Mandagen avsluttet de streikende aksjonen. Det skjedde med seiersmøte i Folkets Hus.
Klaus Siebert
Klaus Siebert (født 29. april 1955 i Schlettau, død 24. april 2016 i Altenberg) var en tysk skiskytter.
Under VM 1979 i Ruhpolding vant Siebert verdensmesterskapet på 20 km. Han ble verdensmester i stafett med DDRs lag i 1978, og tok han olympisk sølvmedalje i stafetten i OL 1980 i Lake Placid.
I 1979 vant han verdenscupen sammenlagt. Han har også andre- og tredjeplass sammenlagt.
Etter at han la opp som aktiv skiskytter, Siebert arbeidet som trener. Han trente i mange år Ricco Groß, før han i 2004 ble skytetrener for det østerrikske landslaget. I juli 2006 signerte han en toårig kontrakt som hovedtrener for det kinesiske landslaget.
Innbytter
Innbytter er et uttrykk mest brukt innen lagidrett. En innbytter er en spiller som ikke spiller fra start i en kamp, men blir byttet inn mot en av spillerne på banen underveis i kampen. Innbyttere har som oftest friske bein, og settes som regel innpå når noen av de andre spillerne blir slitne eller skadet.
Superinbytter
Enkelte spillere har fått stempelet superinnbytter, mest kjent er kanskje Ole Gunnar Solskjær, som blant annet scoret fire mål på 12 minutter som innbytter i 8–1-seieren borte mot Nottingham Forest og avgjorde Mesterligafinalen i 1999 som innbytter.
Bogatunnelen
Bogatunnelen er en veitunnel på Europavei 16 i Vaksdal kommune i Vestland. Tunnelene går gjennom Bogafjellet øst for tettstedet Vaksdal. Den er 2036 meter lang og den ble åpnet 18. desember 2002. Tunnelen erstattet en trafikkfarlig veistrekning med tunnelene Utsiktstunnelen og Kvitaskarvtunnelen.
Andres Tarand
Andres Tarand (født 11. januar 1940 i Tallinn) er en estisk sosialdemokratisk politiker, miljøforsker og miljøvernaktivist.
Han gikk gymnaset i Tallinn og studerte klimatologi og geografi ved Universitetet i Tartu. Han har vært forskningssjef ved Universitetet i Tartu og direktør ved Tallinns botaniske hage.
I 1980 var Tarand blant de 40 intellektuelle som undertegnet et protestskriv mot Sovjetunionens russifiseringspolitikk i Estland. I 1987 begynte Tarand å engasjere seg innen den nasjonale miljøvernbevegelsen, som ønsket å stanse den svært miljøskadelige utvinningen av fosfat og oljeskifer nordøst i landet. Han ble også aktiv innen Folkefronten.
I overgangsperioden etter Sovjetunionens fall i 1990 var han medlem av Republikken Estlands øverste råd og medlem av grunnlovsforsamlingen. Ved de første reelt frie valgene i Estland i 1992 ble Tarand valgt inn i Riigikogu. Han tilhørte den moderate blokken, som i løpet av 1990-årene skulle ta form som Det sosialdemokratiske partiet, men beskrev seg selv i begynnelsen som «upolitisk». Fra 1996 til 2001 var han sosialdemokratenes partileder.
Fra 2004 til 2009 var Tarand medlem av Europaparlamentet og sluttet seg til den sosialdemokratiske gruppen.
Han er gift med journalist og forfatter Mari Tarand (født Viiding). Deres eldste sønn Indrek Tarand har også vært medlem av Europaparlamentet.
Pekingand
Retten har røtter tilbake til Kina på 1200-tallet, og var en favoritt av Ming-familien under Ming-dynastiet på det tidlige 1400-tallet. Den serveres i dag over hele verden, og er en av de kjente kinesiske rettene.
Navneformen Peking-and ble innarbeidet på norsk før romaniseringen Beijing ble tatt i bruk i Norge.
Langen (Akershus)
Langen er en innsjø som ligger 126 meter over havet i Nordre Follo og Enebakk kommuner i Viken, i den del av Oslomarka som kalles Sørmarka.
Sjøen er som navnet sier meget langstrakt, i retning nordvest-sørøst. Langen har tilsig gjennom Bruelven fra Sværsvann, Rolandsjøen og Bindingsvannet med flere, og drenerer via Våg til Mjær og videre til Hobølelva. Vannkvaliteten er god, og det er tilrettelagt badeplasser flere steder. Vannet er også godt egnet for kanopadling. Vannet er populært blant sportsfiskere, og det finnes mye forskjellig fisk her: stor abbor, gjedde, lake, brasme, mort, laue, flire, sørv og ørekyt. I tillegg skal det finnes ål (som er fredet) samt ørret.
Legenda o Kolovrate
Legenda o Kolovrate (originaltittel: Легенда о Коловрате) er en russisk film fra 2017, regissert av Dzjanik Fajzijev og Ivan Sjurkhovetskij.
Handling
Historien er basert på legenden om en bogatyr ved navn Evpaty Kolovrat, som er nedtegnet i historier fra 1500-tallet. I prologen blir en ung Evpaty overmannet av en gruppe mongoler i kjølvannet av Slaget ved Kalkaelven (i 1223) og Evpaty blir etterlatt som død. Han får kallenavnet Kolovrat av Nastya, hans senere kone. I dag, i 1236, er Evpaty en ridder i tjeneste for prins Yuri av Rjazan. De mongolske styrkene, ledet av Batu Khan, barnebarnet til Genghis Khan, nærmer seg nok en gang Rjazan i 1237.
Prins Fedor blir snart advart om mongolenes fremrykninger, og sender en utsending - inkludert Evpaty Kolovrat - for å forhandle med Khan og hans styrker. Khan gir Evpaty en talisman som lar bæreren bevege seg trygt gjennom de mongolske linjene. Men Fedor blir kort tid senere drept, samtidig som Evpaty og flere andre soldater klarer å rømme. Når de kommer tilbake til Rjazan, har hjembyen deres allerede blitt ødelagt av mongolene.
Evpaty forsøker å samle en avdeling, og leder den til å forsinke den mongolske hæren - i håp om at de russiske naboene deres kan rekke å sende dem støtte, men ingen hjelp kommer til deres unnsetning. Han sender også en av soldatene sine, Karkun, for å eskortere kvinnene og barna som overlevde ødeleggelsene av byen til sikkerhet. Samtidig forsøker Evpaty, og kameratene hans, å forsvare en befestet bakketopp. Han klarer å drepe den mongolske sjefen Khostovrul, men alle forsvarerne blir til slutt drept.
Årbogen
Årbogen kan vise til:
Tjenestehund
Tjenestehund er en fellesbetegnelse for hunder som er trent til og utfører en eller annen form for samfunnstjeneste, det være seg som offentlig- eller sivil tjenestehund. Fellesnevneren er at hunder med slik trening kan kalles ut til kortere eller lengre tjeneste i samfunnstjenlige formål.
Tåkeklokke
Ei tåkeklokke er et klokketårn som ble bygget for å rettlede og hjelpe skip som seilte gjennom trange, tåkelagte farvann, akkurat som tåkelurer.
Tåkeklokkene ble tatt i bruk i andre halvdel av 1800-tallet, og oppført etter standardtegninger. De kunne bli bygget både som en del av en fyrstasjon og som frittstående klokketårn uten tilknytning til et fyr. Ei tåkeklokke med bolighus var mer unntak enn regel, Søndre Langåra på grensen mellom indre og ytre Oslofjord var en av disse. I 2011 er fem tåkeklokker fredet av Riksantikvaren.
Liste over fylker i New Mexico
Den amerikanske delstaten New Mexico består av 33 fylker.
Døgnfluer
Døgnfluer (Ephemeroptera) er primitive insekter. Som navnet indikerer har døgnfluer et relativt kort liv som voksent insekt (imago). De fleste arter dør etter alt fra noen timer til noen dager. Døgnfluer kan ikke ta til seg føde eller fuktighet som voksne individer. De lever mesteparten av sitt liv i ferskvann som nymfer. Døgnfluer er trolig den dyregruppen som er mest imitert (forbilder) når en fiskeflue bindes.
Sorana Cîrstea
Sorana Cîrstea (født 7. april 1990) er en rumensk tennisspiller. Hun representerte landet sitt under Sommer-OL 2012 i London, der hun ble utslått i første runde i singel.
Døgnfluer
Det finnes 3 100 ulike arter av døgnfluer. Av disse finnes 69 i Norden og 46 i Norge.
De eldste fossiler av døgnfluer er ca. 230–280 millioner år gamle.